Joubert het verlede week bevind Henri se weergawe van die aand toe sy gesin met ‘n byl doodgekap is, nie met die bloedspatselpatrone ooreenstem nie.
Daar is bloed op Henri se slaapbroek en sokkies gevind, wat vir Joubert ‘n aanduiding was dat Henri naby aan sy broer Rudi, sy pa Martin en sy ma Teresa moes wees toe hulle vermoor is.
Botha sê Henri het sy weergawe in groot detail gegee, so hy sal nie kom en 'n ander weergawe gee nie.
Vrae nou oor Marli as getuie wat nie deur die staat geroep is nie. Die versoek is dat Marli nie aan die verdediging beskikbaar gemaak word as getuie nie.
Galloway vra oor dr. Marianne Tiemensma en of sy teruggeroep moet word om vir die staat te getuig. Sy het na Australië geëmigreer. Die staat sal later sy saak kan oopmaak hiervoor, indien nodig.
Desai vra hoe lank dit sou vat vir Rudi se bloed om klonte te maak. Joubert antwoord 15 minute, maar daar is baie dinge wat hierop 'n invloed kan hê. Desai vra hoe lank het Rudi op die bed gelê voordat hy geskuif is (om die bloedkol te veroorsaak)? Joubert kan nie die vraag antwoord nie.